wickkiey/tamil-wikipedia-markdown huggingface dataset:
# யாசுமினம் சினென்சே


**யாசுமினம் சினென்சே** (தாவர வகைப்பாட்டியல்: *Jasminum sinense*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் பிரிமுலினம்* என்பதும் இதன் மற்றொரு தாவரவியல் பெயரிலும் அழைக்கப்படுகிறது. 1889 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
சீனாவின் தென்கிழக்கு, தென்நடுப்பகுதிகள், வியட்நாம், தைவான் ஆகிய நாடுகளில் இவ்வினம் காணப்படுகின்றன.  
இதன் பயன்பாடு தென்சீனத்தில் அதிகம் இருப்பதால், இதனை *தென்சீன மல்லி* எனவும் அழைக்கலாம்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# எடச்சேன குங்கன்

**எடச்சேன குங்கன்** (Edachena Kunkan) (எடச்சென குங்கன் நாயர் என்றும் அழைக்கப்படுகிறார்) இந்தியாவின் கேரளாவிலுள்ள வயநாட்டின் திருநெல்லியைச் சேர்ந்த வயநாட்டு நாயர் பிரபு ஆவார். 1770 களில் பழசி ராஜாவின் போர் முயற்சியில் இணைந்து ராஜாவின் படைத் தளபதியானார். இவரது தம்பிகள் (எடச்சேன கோமப்பன் நாயர், எடச்சேன ஒத்தேனன் நாயர் மற்றும் எடச்சேன அம்மு) இவருடன் தளபதிகளாக இணைந்தனர். குங்கன் வயநாட்டில் ஒரு பிரபலமான தலைவராக இருந்தார். கிழக்கிந்திய நிறுவனத்திற்கு எதிரான ராஜாவின் போருக்கு பல தரப்பு மக்களிடம் இருந்து ஆதரவு திரட்டினார்.  

## தளபதி
குங்கனின் தலைமையில், பழசியின் படைகள் ஐதர் அலி மற்றும் திப்பு சுல்தானுக்கு எதிராக மைசூர் எல்லை வரை சென்று போரிட்டன. இது ராஜாவின் செல்வாக்கு மண்டலத்தை விரிவுபடுத்தியது. மேலும் ராஜா நஞ்சன்கூடு வரையிலான பிரதேசங்களை உரிமை கொண்டாடினார்.  

ஐதரின் தலச்சேரி முற்றுகையின் போது, சிரக்கல் மற்றும் கடத்தநாடு [1779-1782] உதவியோடு, ராஜா குங்கன் தலைமையில் 1,000 துருப்புக்களை அனுப்பினார் (குங்கன் மைசூர் இராணுவத்தின் அனைத்து தாக்குதல்களையும் முறியடித்தார்). முற்றுகை பின்னர் 1782 இல் பிரித்தானிய-பழசி கூட்டுத் தாக்குதலால் உடைக்கப்பட்டது.  

### பனமரம் கோட்டை பிடிப்பு
ஆங்கிலேயர்கள் விவசாயிகள் மீதான வரிகளை அதிகப்படுத்தினர். வயநாடு மக்கள் பயிரிட்ட பாதி நெற்பயிரைக் கோரினர். ஆங்கிலேய அதிகாரி ஒருவர் நெல் வயலைக் கேட்டபோது, குங்கன் அவரைக் கொன்றார். மேலும் தலக்கால் சந்துவின் கீழ் 150 குறிச்சியன்கள் இவருடன் இணைந்தனர். இந்த படைகள் மற்றும் இவரது சகோதரர்களின் ஆதரவுடன், குங்கன் பனமரம் கோட்டையைத் தாக்கினார். ஆங்கிலேயத் தளபதி டிக்கன்சன் மற்றும் லெப்டினன்ட் மேக்ஸ்வெல் ஆகியோரின் கீழ் 4வது பம்பாய் காலாட்படையின் 1வது பட்டாலியனில் இருந்து 70 வீரர்களால் இது பாதுகாக்கப்பட்டு வந்தது. 1802 ஆம் ஆண்டு அக்டோபர் 11 ஆம் தேதி தளபதிகள் மற்றும் 25 வீரர்கள் கொல்லப்பட்டனர்.  

## பிரபல கலாச்சாரத்தில்
2009 ஆம் ஆண்டு அரிகரன் இயக்கிய *பழசி ராஜா* திரைப்படத்தில் மம்மூட்டி பழசி ராஜாவாக நடித்தார். எடச்சேன குங்கனாக சரத்குமார் நடித்திருந்தார்.  

## இதனையும் காண்க

- வயநாடு மாவட்டம்
# யாசுமினம் யூரோஃபில்லம்


**யாசுமினம் யூரோஃபில்லம்** (தாவர வகைப்பாட்டியல்: *Jasminum urophyllum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் பிரிமுலினம்* என்பதும் இதன் மற்றொரு தாவரவியல் பெயரிலும் அழைக்கப்படுகிறது. 1889 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
சீனாவின் தென்கிழக்கு, சீனநடுப்பகுதிகள், தைவான் ஆகிய நாடுகளில் இவ்வினம் காணப்படுகின்றன.  
இதன் பயன்பாடு தென்கிழக்கு, நடு சீனத்தில் அதிகம் இருப்பதால், இதனை *தென்கிழக்கு நடுசீனமல்லி * எனவும் அழைக்கலாம்.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்
# எம். எஸ். மதிவாணன்



**எம். எஸ். மதிவாணன்** என்பவர் தமிழ்நாடு நாமக்கல் மாவட்டத்தைச் சேர்ந்த தொழிலதிபர் மற்றும் எஸ்.எஸ்.எம். கல்விக் குழுமத்தின் தலைவராவார். தமிழ்நாடு விசைத்தறி உரிமையாளர் சம்மேளனத்தின் தலைவராகவும் உள்ளார். தமிழக அரசின் 2019 ஆம் ஆண்டிற்கான காமராசர் விருது இவருக்கு வழங்கப்பட்டது  

## இளமைக் காலம்
இவர் 1956 ஜனவரி முதல் நாள் நாமக்கல் குமராபாளையத்தில் பிறந்தார். சென்னைப் பல்கலைக்கழகத்தில் முதுகலை வணிகவியலும் பாரதியார் பல்கலைக்கழகத்தில் முனைவர் பட்டமும் பெற்றார். மேலும் ஐதராபாத், புது தில்லி, மும்பை, ஐக்கிய ராஜ்ஜியம், சீனா உள்ளிட்ட பல ஊர்களில் உள்ள கல்வி நிலையங்களிலும் கல்வி பயின்றுள்ளார். இத்தாலியின் கவாலியர் விருதினைப் பெற்றுள்ளார்.  

## எழுத்துப்பணி
தனது தந்தை பற்றிய *ஞானத் தந்தை எஸ்.எஸ்.எம்.*, *வெற்றி நமதே*, *சித்தர்களின் சக்தியும் செயல்பாடும்*, *நமது சட்டமன்றம்* ஆகிய நூல்களை எழுதியுள்ளார்.  

## கல்வித்துறை
எஸ்.எஸ்.எம். கல்வி மற்றும் சமூக வளார்ச்சிக்கான அறக்கட்டளையின் நிர்வாக அறங்காவலராக உள்ளார். மேலும் எஸ்.எஸ். மாரி செட்டியார் அறக்கட்டளையின் கீழ் பல கல்லூரிகளை நடத்துகிறார். எஸ்.எஸ்.எம். கல்விக் குழுமத்தில் கீழ்க் காணும் கல்லூரிகள் உள்ளன.  
- எஸ். எஸ். எம். கலை அறிவியல் கல்லூரி
- எஸ். எஸ். எம். பொறியியல் கல்லூரி
- எஸ். எஸ். எம். ஜவுளி மேலாண்மை நிறுவனம்
- எஸ். எஸ். எம். சுற்றுலா மற்றும் ஓட்டல் மேலாண்மை நிறுவனம்
# அல் ஜசீரா ஆங்கிலம்



**அல் ஜசீரா ஆங்கிலம்** (**AJE**; , , மூவலந்தீவு எனப் பொருள்படுவது) 24 மணிநேர ஆங்கில மொழி செய்தித் தொலைக்காட்சி ஆகும். கத்தார் நாடு மூவலந்தீவு என்பதால், இத்தொலைக்காட்சிக்கு அல் ஜசீரா எனப் பெயரிடப்பட்டது. அல் ஜசீரா மீடியா நெட்வொர்க் நிறுவனத்திற்குச் சொந்தமான அல் ஜசீரா ஆங்கிலத் தொலைக்காட்சியானது பன்னாட்டு செய்தித் தொலைக்காட்சியாக இயங்குகிறது. மேற்கு ஆசியாவில் தலைமையகத்தைக் கொண்டு தொடங்கப்பட்ட முதலாவது ஆங்கில மொழி தொலைக்காட்சியாகும்.  

40 மில்லியன் வீடுகளைச் சென்றடைய வேண்டும் எனும் குறிக்கோளுடன் ஆரம்பிக்கப்பட்ட இந்த அலைவரிசை, 80 மில்லியன் வீடுகளைச் சென்றடைந்தது. 2009 ஆம் ஆண்டில், பெரும்பாலான ஐரோப்பிய நாடுகளில் வாழும் நேயர்களால் இந்த அலைவரிசையை காண இயன்றது. வாசிங்டனில் இந்த அலைவரிசையின் அலுவல்முறை தகவல்தொடர்பாளராக பணியாற்றிய ஒருவர் தெரிவித்ததன்படி, 100 நாடுகளிலுள்ள சுமார் 130 மில்லியன் வீடுகளை இந்த அலைவரிசை சென்றடைந்திருந்தது.
# புகழ்பெற்ற மதுரை மக்களின் பட்டியல்

**புகழ்பெற்ற மதுரை மக்களின் பட்டியல்** (*List of people from Madurai*) என்பது மதுரையில் பிறந்து அல்லது தங்கள் வாழ்க்கையைத் மதுரையில் அடிப்படையாகக் கொண்டு தமது துறையில் புகழ் பெற்றவர்களின் பட்டியல் ஆகும்.  

## ஆன்மீகம்
- மாணிக்கவாசகர்
- மங்கையர்க்கரசியார் நாயனார்
- குலச்சிறை நாயனார்
- போதிசேனர்
- சீத்தலைச்சாத்தனார் (காப்பியப் புலவர்)

## அறிஞர்கள்
- சுப்பையர் சுப்பிரமணிய ஐயர்
- சாலமன் பாப்பையா
- க. பாசுக்கரன்

## நடனக்கலைஞர்கள்

- ருக்மிணி தேவி அருண்டேல் - பரதநாட்டியம் கலைஞர், கலாசேத்திரா நிறுவனர்
- அனிதா ரத்னம்

## தொழில்முனைவோர்
- கருமுத்து தியாகராசர், தியாகராசர் கல்விக் குழுமத் தலைவர்
- சுந்தர் பிச்சை - கூகுள் அதிகாரி
- இராஜஸ்ரீ பிர்லா, ஆதித்ய பிர்லாவின் மனைவி
- எஸ். எம். நாயகம்
- கருமுத்து தி. கண்ணன்
- கே. எல். என். கிருஷ்ணன்
- சி. வி. குமார்
- சுரேஷ் கிருஷ்ணா (தொழிலதிபர்)

## பத்திரிகையாளர்
- சித்ரா பாரூச்சா- பிபிசி டிரஸ்ட்டின் முன்னாள் தலைவர்

## சமூகசேவகர்கள்
- கோபி ஷங்கர் மதுரை
- சுவப்னா - அரசுத் தேர்வாணையத்தில் தேர்வெழுதிய முதல் திருநங்கை.
- நாராயணன் கிருஷ்ணன்

## இலக்கியம்
- ஆ. கார்மேகக் கோனார்
- அப்துல் ரகுமான்
- சு. வெங்கடேசன்
- கௌசல்யா ஹார்ட்
- மு. மேத்தா
- பா. வெங்கடேசன்

## இசைத்துறை
- ம. ச. சுப்புலட்சுமி
- டி. என். சேசகோபாலன்
- மதுரை டி. சீனிவாசன்
- மதுரை மணி ஐயர்
- டி. எம். சௌந்தரராஜன்
- நாம்நாத் ராகவன்
- அம்புஜம் கிருஷ்ணா
- அனந்தலட்சுமி சடகோபன்
- எம். எஸ். சுந்தரி பாய்
- கனிகா (நடிகை)
- சாம் சி. எஸ்.
- பரவை முனியம்மா
- ரமணியம்மாள்
- ஜஸ்டின் பிரபாகரன்

## திரைத் துறை
- பாரதிராஜா
- இளையராஜா
- மணிரத்னம்
- அமீர்
- பாலா (இயக்குநர்)
- சேரன் (திரைப்பட இயக்குநர்)
- சிம்புதேவன்
- கனிகா (நடிகை)
- கார்த்திக் சுப்புராஜ்
- ராமராஜன்
- சசிகுமார் (இயக்குநர்)
- சாம் (தமிழ் நடிகர்)
- சுசி கணேசன்
- விவேக் (நடிகர்)
- வடிவேலு (நடிகர்)
- விஜய் சேதுபதி
- விசயகாந்து
- சமுத்திரக்கனி
- கு. ஞானசம்பந்தன்
- பட்டிமன்றம் ராஜா
- சி. வி. குமார்
- சூரி
- சீனிவாசன் (நடிகர்)
- வேல்ராஜ்
- சண்முகராஜன்
- கஞ்சா கறுப்பு
- பாண்டி (நடிகர்)
- ஜெயம் ரவி
- மோ. ராஜா
- ரோபோ சங்கர்
- அட்லீ
- சாலமன் பாப்பையா

## அரசியல் மற்றும் பொதுவாழ்வு
- ஆர். வி. சுவாமிநாதன்
- இரா. கோபாலகிருஷ்ணன்
- எசு. குணசேகரன்
- என். சங்கரய்யா
- எஸ். எஸ். சரவணன்
- ஏ. ஜி. எஸ். இராம்பாபு
- ஏ. ஜி. சுப்புராமன்
- கு. திருப்பதி
- கே. டி. கே. தங்கமணி
- கோ. தளபதி
- டி. கே. ரங்கராஜன்
- நா. ம. ரா. சுப்பராமன்
- ப. ராமமூர்த்தி
- பி. மூர்த்தி
- மு. க. அழகிரி
- மாயாண்டி பாரதி
- பொ. தி. இராசன்
- பி. டி. ஆர். பழனிவேல்ராசன்
- பழனிவேல் தியாகராஜன்
- எஸ். எம். முகம்மது செரிப் முன்னாள் நாடாளுமன்ற உறுப்பினர்
- ஜனா கிருஷ்ணமூர்த்தி
- நிர்மலா சீதாராமன், இந்திய நிதி அமைச்சர்
- சிதம்பர பாரதி
- பொ. மோகன்
- அங்கிடி செட்டியார் - முன்னாள் துணைக் குடியரசுத் தலைவர், மொரிசியசு
- அ. வைத்தியநாத ஐயர்
- எஸ். கே. பாலகிருஷ்ணன்
- மதுரை முத்து (மேயர்)
- பழ. நெடுமாறன்
- பெ. அமுதா

## விளையாட்டு
- ஏ. பழனிசாமி
- மகேஷ் சந்திரன் பஞ்சநாதன்

## மென்பொருள்
- சுந்தர் பிச்சை
# தெற்கு மார்க்கெசசுத் நாணல் கதிர்க்குருவி



**தெற்கு மார்க்கெசசுத் நாணல் கதிர்க்குருவி** (*Southern Marquesan reed warbler*) (*அக்ரோசெபாலசு மெண்டனே*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும்.  

இது முன்னர் வடக்கு மார்க்யூசன் நாணல் கதிர்க்குருவியுடன் தொடர்புடையதாகக் கருதப்பட்டது, மேலும் ஒன்றாக மார்கேசன் நாணல் கதிர்க்குருவி என்று அறியப்பட்டது.  

இது தெற்கு மார்க்கெசசுத் தீவுகளில் மட்டுமே காணப்படுகிறது.  

தெற்கு மார்க்கெசசுத் நாணல் கதிர்க்குருவியின் துணையினங்கள்:  

- உவபோ மார்க்கெசசுத் கதிர்க்குருவி,*அக்ரோசெபாலசு மெண்டனே தைதோ*
- (கிவா ஓ, தாகூவாதா), *அக்ரோசெபாலசு மெண்டனே மெண்டனே*
- மொகோதோனி தெற்கு மார்க்கெசசுத் கதிர்க்குருவி, *அக்ரோசெபாலசு மெண்டனே கன்சோபிரினா*
- பாதுகிவா மார்க்கெசசுத் கதிர்க்குருவி, *அக்ரோசெபாலசு மெண்டனே* *பதுகிவே*
# போர்டோவாலி நகரச் சட்டமன்றத் தொகுதி


**போர்டோவாலி நகரச் சட்டமன்றத் தொகுதி** (*Town Bordowali Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிப்புரா மாவட்டத்தில் உள்ளது. திரிபுரா மேற்கு மக்களவைத் தொகுதியின் பகுதியாக உள்ளது.  

## சட்டப் பேரவை உறுப்பினர்கள்
| தேர்தல் | சட்டமன்ற உறுப்பினர் | கட்சி |
| --- | --- | --- |
| 1977 | பிரஜகோபால் ராய் | அனைத்திந்திய பார்வார்டு பிளாக்கு |
| 1983 | அசோக் குமார் பட்டாச்சார்யா | இந்திய தேசிய காங்கிரசு |
| 1988 | சுதிர் ரஞ்சன் மஜும்தார் |  |
| 1993 | பிரஜகோபால் ராய் | அனைத்திந்திய பார்வார்டு பிளாக்கு |
| 1998 | அசோக் குமார் பட்டாச்சார்யா | இந்திய தேசிய காங்கிரசு |
| 2003 |  |  |
| 2008 | சுதிர் ரஞ்சன் மஜும்தார் |  |
| 2009 | ஆஷிஷ் குமார் சாகா |  |
| 2013 |  |  |
| 2018 | பாரதிய ஜனதா கட்சி |  |
| 2022^ | மாணிக் சாகா |  |
| 2023 |  |  |
<small>^ இடைத்தேர்தல்</small>  

## தேர்தல் முடிவுகள்

### 2023

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
# பாக்மா சட்டமன்றத் தொகுதி


**பாக்மா சட்டமன்றத் தொகுதி** (*Bagma Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது கோமதி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1993 | ரதி மோகன் ஜமாத்தியா | திரிபுரா பழங்குடியினர் இளைஞர் சங்கம் |
| 1998 |  |  |
| 2003 | குணபண்டா ஜமாத்தியா | இந்திய பொதுவுடமைக் கட்சி (மார்க்சிஸ்ட்) |
| 2008 | நரேஷ் சந்திர ஜமாத்தியா |  |
| 2013 |  |  |
| 2018}}

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* கோமதி மாவட்டம் |  |  |
# தோல்விகளுக்கு இடையிலான சராசரி நேரம்


**தோல்விகளுக்கிடையேயான சராசரி நேரம்** ( **ஆங்:Mean time between failures (MTBF)** ) என்பது ஒர் அமைப்பின் வழக்கமான செயல்பாட்டின் போது ஒரு இயந்திர அல்லது மின்னணு அமைப்பின் உள்ளார்ந்த தோல்விகளுக்கு இடையே கணிக்கப்படும் நேரம் ஆகும். MTBF என்பது அமைப்பு/இயந்திரத்தின் தோல்விகளுக்கு இடையேயான எண்கணித சராசரி (சராசரி) நேரமாக கணக்கிடப்படலாம். பழுதுபார்க்கக்கூடிய அமைப்புகளுக்கு இந்த சொல் பயன்படுத்தப்படுகிறது, அதே நேரத்தில் **தோல்விக்கான சராசரி நேரம்** ( **ஆங்: Mean time to failure (MTTF)** ) என்பது பழுதுபார்க்க முடியாத அமைப்பில் தோல்விக்காக எதிர்பார்க்கப்படும் நேரத்தைக் குறிக்கிறது.  

MTBF இன் வரையறை என்பது தோல்வியாகக் கருதப்படும் வரையறையைப் பொறுத்தது. சிக்கலான, பழுதுபார்க்கக்கூடிய அமைப்புகளுக்கு, தோல்விகள் வடிவமைப்பு நிலைமைகளுக்கு அப்பாற்பட்டதாகக் கருதப்படுகின்றன, இது அமைப்பினை/இயந்திரத்தினை சேவையிலிருந்து நீக்கி, பழுதுபார்க்கும் நிலையில் வைக்கிறது. பழுதுபார்க்கமுடியா நிலையில் விட்டுச் செல்லக்கூடிய அல்லது பராமரிக்கப்படக்கூடிய தோல்விகள், மற்றும் அமைப்பினை/இயந்திரத்தினை சேவைக்கு வெளியே வைக்காதவை, ஆகியன இந்த வரையறையின் கீழ் தோல்விகளாகக் கருதப்படுவதில்லை. கூடுதலாக, வழக்கமான திட்டமிடப்பட்ட பராமரிப்பு அல்லது சரக்குக் கட்டுப்பாட்டிற்காக எடுக்கப்பட்ட அலகுகள் தோல்வியின் வரையறைக்குள் கருதப்படுவதில்லை. MTBF அதிகமாக இருந்தால், ஒரு அமைப்பு தோல்வியடைவதற்கு முன்பு நீண்ட நேரம் வேலை செய்யும்.  

## கண்ணோட்டம்
தோல்விகளுக்கு இடையேயான சராசரி நேரம் (MTBF) என்பது பழுதுபார்க்கக்கூடிய அமைப்பிற்கான இரண்டு தோல்விகளுக்கு இடையே எதிர்பார்க்கப்படும் நேரத்தை விவரிக்கிறது. எடுத்துக்காட்டாக, 0 நேரத்தில் சரியாகச் செயல்படத் தொடங்கும் ஒரே மாதிரியான மூன்று அமைப்புகள் அனைத்தும் தோல்வியடையும் வரை செயல்படும். முதல் அமைப்பு 100 மணி நேரத்திற்குப் பிறகு தோல்வியடைகிறது, இரண்டாவது 120 மணி நேரத்திற்குப் பிறகு மற்றும் மூன்றாவது 130 மணி நேரத்திற்குப் பிறகும் தோல்விடைகிறது. அமைப்புகளின் MTBF என்பது மூன்று தோல்வி நேரங்களின் சராசரி, இது 116.667 மணிநேரம் ஆகும். அமைப்பு பழுதுபார்க்க முடியாததாக இருந்தால், அவற்றின் MTTF 116.667 மணிநேரமாக இருக்கும்.  

பொதுவாக, MTBF என்பது இங்கே கோடிட்டுக் காட்டப்பட்டுள்ளபடி செயல்பாட்டின் போது பழுதுபார்க்கக்கூடிய அமைப்பின் இரண்டு தோல்வி நிலைகளுக்கு இடையே உள்ள "செயல்படும்-காலம்" ஆகும்:  

ஒவ்வொரு கவனிப்புக்கும், "செயலற்ற நேரம்" என்பது அது கீழே சென்ற உடனடி நேரமாகும், இது மேலே சென்ற தருணத்திற்குப் பிறகு (அதாவது பெரியது) "செயல்படக்கூடிய நேரம்". வித்தியாசம் ("செயலற்ற நேரம்" கழித்தல் "செயல்படக்கூடிய நேரம்") என்பது இந்த இரண்டு நிகழ்வுகளுக்கு இடையே செயல்படும் நேரமாகும்.  

மேலே உள்ள படத்தைக் குறிப்பிடுவதன் மூலம், ஒரு கூறுகளின் MTBF என்பது கவனிக்கப்பட்ட தோல்விகளின் எண்ணிக்கையால் வகுக்கப்படும் செயல்பாட்டு காலங்களின் நீளங்களின் கூட்டுத்தொகையாகும்:  

: <math>  
\text{MTBF} = \frac{\sum{(\text{start of downtime} - \text{start of uptime})}}{\text{number of failures}}.  
</math>  

இதே முறையில், சராசரி செயலிழப்பு நேரம் (MDT) என வரையறுக்கலாம்  

: <math>  
\text{MDT} = \frac{\sum{(\text{start of uptime} - \text{start of downtime})}}{\text{number of failures}}.  
</math>  

## மேலும் பார்க்கவும்
# ஆண்டமுக்கம்



**ஆண்டமுக்கம்** (*Aandamukkam*) என்பது இந்தியாவின் கேரளாவில் உள்ள கொல்லம் நகரின் சுற்றுப்புறப் பகுதியாகும். கொல்லம் நகரின் ஒரு பகுதியாக இப்பகுதி கருதப்படுகிறது. அண்டமுக்கம் என்ற பெயராலும் அறியப்படுகிறது. ஒரு காலத்தில் இந்தியாவின் மிக முக்கியமான துறைமுக நகரமாகவும் கொல்லம் நகரின் முதன்மையான வணிக மையங்களில் ஒன்றாகவும் ஆண்டமுக்கம் திகழ்ந்தது. கொல்லத்தில் மாநகர பேருந்து நிலையம் ஆண்டமுக்கத்தில். கொல்லத்தின் பிற சுற்றுப்புறங்களும் ஆண்டமுக்கத்திற்கு அருகாமையில் இருப்பதால், நகரின் முக்கிய வணிக மையமாகவும் போக்குவரத்து மையமாகவும் இப்பகுதி திகழ்கிறது.  

## வணிகமும் வணிகமயமாக்கலும்
ஆண்டமுக்கம் கொல்லத்தின் மத்திய வணிக மாவட்டத்தின் ஒரு பகுதியாகும். நகரின் பெரும்பாலான அச்சு மற்றும் ஊடக வெளியீடு அலுவலகங்கள் இங்கு இயங்குகின்றன. கேரள அரசுப் பணியாளர் தேர்வாணையத்தின் மூன்று பிராந்திய அலுவலகங்களில் ஒன்று மற்றும் அவற்றின் மாவட்ட அலுவலகம் ஆண்டமுக்கத்தில் உள்ளது கேரள அரசுப் பணியாளர் தேர்வாணையத்தின் மற்ற பிராந்திய அலுவலகங்கள் எர்ணாகுளம் மற்றும் கோழிக்கோடு ஆகிய இடங்களில் உள்ளன. பல பதிவு செய்யப்பட்ட விளம்பரதாரர்கள் மற்றும் முகவர்கள் ஆண்டமுக்கத்தில் செயல்படுகின்றனர்.  

## நிறுவனங்கள்
- நகர பேருந்து நிலையம்
- கேரள பொது சேவை ஆணையத்தின் பிராந்திய மற்றும் மாவட்ட அலுவலகங்கள்
- மாநகராட்சி ஆணையக கட்டிடம்
- நானி உணவு விடுதி

## மேலும் பார்க்கவும்
- கொல்லம்
- சின்னக்கடை மணிக்கூண்டு
- ஆண்டமுக்கம் நகரப் பேருந்து நிலையம்
# ஆண்டமுக்கம் நகரப் பேருந்து நிலையம்



**ஆண்டமுக்கம் நகரப் பேருந்து நிலையம்** (*Andamukkam City bus stand*) இந்திய மாநிலமான கேரளாவில் உள்ள கொல்லம் நகரில் அமைந்துள்ள இரண்டு பேருந்து நிலையங்களில் ஒன்றாகும். கொல்லம் நகரத்தின் டவுன்டவுன் பகுதியில் இது அமைந்துள்ளது, ஆண்டமுக்கம் தனியார் பேருந்து நிலையம் என்றும் இது அழைக்கப்படுகிறது. இப்பேருந்து நிலையம் தனியார் நகரப் பேருந்துகள் மற்றும் கேரள மாநில சாலைப் போக்குவரத்துக் கழக சாதாரண பேருந்து சேவைகள் ஆகிய பேருந்துகளுக்கு மட்டுமே பயன்படுகிறது. சின்னக்கடைக்கு மட்டுமே இங்கிருந்து பேருந்துகள் இயக்கப்படுகின்றன. மய்யநாடு, இளம்பள்ளூர், சக்திகுளங்கரா, சாவர, தோப்பில்கடவு, பிராக்குளம், கொட்டியம், பெருமான் மற்றும் கடவூருக்கு இணைக்கும் பல்வேறு நகரப் பேருந்துகளின் தொடக்கப் புள்ளியாக சின்னக்கடை திகழ்கிறது. கேரள மாநில சாலைப் போக்குவரத்துக் கழக<nowiki/>ப் பேருந்து நிலையத்தில் ஒரு செயல்பாட்டு மையம் தொடங்கவும் திட்டமிடப்பட்டுள்ளது.  

## வரலாறு
2006 ஆம் ஆண்டு வரை கொல்லத்தின் நகர பேருந்து நிலையம் முதலில் சின்னக்கடையில் இருந்தது. கொல்லம் மாநகராட்சி முன்பு இருந்த இடத்தில் சுரங்கப்பாதை அமைக்க முடிவு செய்தது. இதையடுத்து. மாவட்ட போக்குவரத்து ஆலோசனைக் குழுவின் முடிவின்படி, பேருந்து நிலையம், 2008 ஆம் ஆண்டில், ஆண்டமுக்கத்துக்கு மாற்றப்பட்டது.  

## நிறுவனங்கள்
- கேரள அரசுப்பணியாளர் தேர்வாணையத்தின் மாவட்ட அலுவலகம்
- நானி உணவுவிடுதி
- மாநகராட்சி கட்டிடம், ஆண்டமுக்கம்
- மாநகராட்சி கட்டிடம், சின்னக்கடை
- குயிலான் கூட்டுறவு நகர வங்கி
# வடக்கு மார்க்கெசசுத் நாணல் கதிர்க்குருவி



**வடக்கு மார்க்கெசசுத் நாணல் கதிர்க்குருவி** (*Northern Marquesan reed warbler*)(***அக்ரோசெபாலசு பெர்செர்னிசு***) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும். இது முன்னர் தெற்கு மார்க்கெசசுத் நாணல் கதிர்க்குருவி இணையினமாகக் கருதப்பட்டது. இது வடக்கு மார்க்கெசசுத் தீவுகளில் காணப்படுகிறது.
# நீலகண்டப் பறவை



**நீலகண்டப் பறவை** ( Bluethroat) (*Luscinia svecica*) என்பது குருவி வரிசையைச் சேர்ந்த ஒரு சிறிய பறவையாகும். இது முன்னர் துர்டிடே குடும்ப உறுப்பினராக வகைப்படுத்தப்பட்டிருந்து. ஆனால் இப்போது பொதுவாக பழைய உலக ஈபிடிப்பான், மஸ்கிகாபிடே குடும்பம் என்று கருதப்படுகிறது. இதுவும் இதே போன்ற சிறிய ஐரோப்பிய இனங்களும், அவ்வப்போது சாட்ஸ் என்றும் அழைக்கப்படுகின்றன.  

ஈரப்பதமான பகுதியில் காணப்படும் பிர்ச் மரத்திலோ அல்லது புதர் நிறைந்த சதுப்பு நிலப்பகுதியிலோ இனப்பெருக்கம் செய்யும். இந்தப் பூச்சியுண்ணி ஐரோப்பா மற்றும் பாலேர்டிக் முழுவதும் மேற்கு அலாஸ்காவில் கால் பதிக்கதக்கதாக வலசை போகும்புலம் பறவை இனமாகும். இது குளிர்காலத்தில் ஐபீரியன் தீபகற்பம், ஆப்பிரிக்காவின் வடக்குப் பகுதி தெற்காசியாவுக்கு ( இந்திய துணைக் கண்டம் உட்பட) இடம்பெயர்கிறது.  

நீலகண்டப் பறவை 13-14 செ.மீ நீளதில் ஐரோப்பிய ராபின் அளவை ஒத்து இருக்கும். இதன் வால் சிவப்பு பக்கத் திட்டுகளுடன் கருப்பு முனைகளுடன் இருக்கும். உடலின் மேற்பகுதி பழுப்பு நிறத்தில் இருக்கும். கண்ணுக்கு மேல் தெளிவான வெள்ளைப் புருவம் செல்லக் காணலாம். ஆண் பறவைள் தனித்துவமான தோற்றத்தில் இருக்கின்றன. இனப்பெருக்கத்திற்குப் பிறகு சூலை மாதத்தில் இறகுதிர்ப்பு தொடங்கி 40-45 நாட்களில் பறவைகள் இடம்பெயர்வதற்கு முன்பு முடியும்.  

ஆண் ஒரு மாறுபட்ட பாடல் ஒலியை எழுப்புகிறது. இதன் அழைப்பு பொதுவாக *அரட்டை* ஒலியாகும்.  

## துணை இனங்கள்

விக்கி இனங்கள் பக்கத்தைப் பார்க்கவும்.  

அனைத்து துணையினங்களில் உள்ள பெண் பறவைகளுக்கும் பொதுவாக தொண்டை மற்றும் மார்பகத்தின் மீது ஒரு கருப்பு நிற வளையம் இருக்கும். புதிதாக உருவான இளம் பறவைகளின் உடலிலின் மேற்பகுதி அடர் பழுப்பு நிறத்திலும் அதில் கரும்புள்ளிகளுடனும் காணப்படும்.  

## காட்சியகம்
# இலின்னேயசு சமூகத்தின் தாவர ஆய்விதழ்


**இலின்னேயசு சமூகத்தின் தாவர ஆய்விதழ்** (Botanical Journal of the Linnean Society) என்பது இலின்னேயசு சமூகம் ஒவ்வொரு மாதமும் தாவரத்திணைத் தொடர்புடைய, முதன்மையான மூல ஆய்வுதாள்களை வெளியிடும். இந்த ஆய்விதழ் முக்கியமான உயிரியல் வகைப்பாடு குறித்தவைகளையே வெளியிடும் நோக்கத்தையே கொண்டுள்ளது. தாவர இனம் குறித்தவைகள், பூஞ்சைகள் ஆகியவற்றின் உடற்கூற்றியல், உயிரியல் அமைப்புமுறை, உயிரணு உயிரியல், சூழலியல், மக்கள் தாவரத்தொடர்பியில், எதிர்மின்னி நுண்நோக்கி, உருவத்தோற்றவியல், தொல் தாவரவியல், மகரந்தத்தூளியல், தாவர வேதியியல் பிரிவுகள் குறித்த ஆய்வறிக்கைகளும் இவற்றில் அடங்கும். இதன் பதிப்புகள் அச்சு வடிவத்திலும், இணையப் பக்க வடிவிலும் வெளிவருகிறது.  

தாவரவியல் குறித்து சார்லசு டார்வின், ஆல்பிரடு அரசல் வாலேசு போன்றவர்களின் ஆய்வுகள், 1858 ஆம் ஆண்டில் இருந்து வெளிவந்த இதழிலிருந்து (Biological Journal of the Linnean Society), இவ்விதழ் தோற்றம் பெற்றது குறிப்பிடதக்கதாகும்.
# இரண்டாம் ஜெகந்நாத கஜபதி நாராயண தேவன்


**இரண்டாம் ஜெகந்நாத கஜபதி நாராயண தேவன்** (*Jagannatha Gajapati Narayana Deo* II ) இன்றைய ஒடிசாவிலும், ஆந்திரப் பிரதேசத்திலும் அமைந்துள்ள உள்ள பரலகேமுண்டி தோட்டத்தின் மன்னராக கி.பி.1736 முதல் 1771 வரை இருந்தார். இவர் கேமுண்டி கங்கர் கிளையின் கீழைக் கங்க வம்சத்தைச் சேர்ந்தவர்.  

## பின்னணி
ஒடிசா, முகலாயர்கள், மராட்டியர்கள், பிரஞ்சு மற்றும் பிரித்தானிய போன்ற வெளி சக்திகள் பிரதேசத்தின் கட்டுப்பாட்டிற்காக ஆக்கிரமைத்து வந்த நேரத்தில் தனது பதினெட்டாவது வயதில் அரியணை ஏறினார். இவர் குர்தா போய் வம்ச மன்னர் பிரகிசோர் தேவன் மற்றும் விஜயநகரம் தோட்ட மன்னர் இரண்டாம் பூசபதி விஜயராம ராஜு மீது படையெடுத்து இருவரையும் தோற்கடித்தார்.  

ஒடிசாவின் இழந்த மகிமையையும் அதன் தனித்துவமான இந்து கலாச்சாரத்தையும் ஜெகந்நாதர் வழிபாட்டின் பாரம்பரியத்தைச் சுற்றியே புத்துயிர் பெறுவதற்கு இவர் தனது கடைசி பெரும் முயற்சிகளை மேற்கொண்டார். இவர் ஐதராபாத் நிசாமின் அதிகாரத்தை மீறி தனது சொந்த இறையாண்மையை பராமரித்து வந்தார். இந்தியாவின் கிழக்குப் பகுதியில் புதிய ஐரோப்பிய காலனித்துவவாதிகளுடன் மோதல்களில் ஈடுபட்ட முதல் ஆட்சியாளர்களில் இவரும் ஒருவர். ஒடிசாவின் பண்டைய நிலத்தை வெளிப்புற ஆக்கிரமிப்பாளர்களிடமிருந்து விடுவிப்பதற்கும், கடந்த காலத்திலிருந்து இழந்த கீழைக் கங்க வம்சம்-கஜபதி பேரரசின் மகிமையின் மறுமலர்ச்சிக்கும் மூலோபாய இராஜதந்திர திட்டங்களை வகுப்பதில் இவர் தனது வாழ்க்கையின் இறுதி வரை முயற்சி செய்தார்.  

## இராணுவ ஈடுபாடுகள்

ஜெகந்நாத நாராயண தேவன், ஒடிசாவின் பண்டைய நிலத்தையும் அதன் சிறந்த இந்து கலாச்சாரத்தையும் வெளிப்புற சக்திகளின் பிடியிலிருந்து அகற்ற எண்ணினார். எதிரிகளுக்கு எதிராக ஒன்றுபடுவதற்கும், ஒடிசாவை விடுவிப்பதற்கும், துணைக் கண்டத்தில் இராணுவ சக்தியாக ஒடிசாவின் பாரம்பரியத்தைப் புதுப்பிப்பதற்கும் இவர் பல்வேறு உள்ளூர் ஆட்சியாளர்களிடம் உதவி கோரினார். இருப்பினும், அவர்களில் பெரும்பாலோர் மராட்டியர்களின் ஆட்சியாளர்களாகவோ அல்லது முழுமையான இராணுவ சக்தியற்றவர்களாகவோ இருந்ததால், அவர்களை ஒன்றிணைக்கும் முயற்சியில் தோல்வியடைந்தார். கோர்த்தாவின் ஆட்சியாளரும், புரியில் உள்ள ஜெகந்நாதர் கோவிலின் தலைமை நிர்வாகியுமான விராகிஷோர் தேவனின் திறமையின்மையால் கோபமடைந்த அவர் கி.பி 1760 இல் அவரது இராச்சியத்தின் மீது படையெடுத்தார்.  

## தொடர் கிளர்ச்சிகள்
ஜெகந்நாத கஜபதியின் ஒடிசாவை அதன் கடந்த கால பெருமைக்கு புத்துயிர் பெறச் செய்த முயற்சிகள் தோல்வியடைந்தாலும் இவரது நடவடிக்கைகள் இவரது மகன் மற்றும் சகோதரர் ஆகிய இருவரும் கி.பி.1799 இல் ஆங்கிலேயர்களுக்கு எதிரான கிளர்ச்சிகளைத் தொடர்ந்தனர். கி.பி.1813-1834 ஆண்டுகளுக்கு இடையிலும், கி.பி.1851-கி.பி-1856ல் ராதாகிருஷ்ண தண்டசேனாவின் தலைமையில் உள்ளூர் மக்களாலும் பழங்குடி சவரா பழங்குடியினராலும் அடுத்தடுத்து கிளர்ச்சிகள் நடந்தன.  

இரண்டாம் நாராயண தேவனின் ஏழாவது வாரிசான கிருஷ்ண சந்திர கஜபதி நாராயண தேவன் 1936 ஆம் ஆண்டு ஒடிசா மாநிலம் உருவாவதில் முக்கியப் பங்காற்றினார். இவர் ஒடியா மொழிக்காக தனது வாழ்க்கையை அர்ப்பணித்தார். பின்னர், ஆங்கிலேயர் ஆட்சியின் போது ஒடிசாவின் முதல் பிரதமரானார்.
# இரச்சின் இரவீந்திரா


**இரச்சின் இரவீந்திரா** (*Rachin Ravindra*, பிறப்பு: 18 நவம்பர் 1999) நியூசிலாந்து பன்னாட்டுத் துடுப்பாட்ட வீரர். இவர் நியூசிலாந்து துடுப்பாட்ட அணிக்காக 2021 செப்டம்பரில் முதன்முதலாக பன்னாட்டுப் போட்டியில் விளையாடத் தொடங்கினார்.  

## தொடக்க வாழ்க்கை
இரவீந்திரா நியூசிலாந்து, வெலிங்டனில் 1999 நவம்பர் 18 இல் இந்தியப் பெற்றோருக்குப் பிறந்தார். தந்தை ரவி கிருட்டிணமூர்த்தி பெங்களூரில் உள்ளூர் அணியில் துடுப்பாட்டம் விளையாடியவர். 1997 இல் நியூசிலாந்திற்குக் குடிபெயர்ந்தார். இரவீந்திராவின் முதல் பெயர் இராகுல் திராவிட், சச்சின் டெண்டுல்கர் இருவரினதும் முதல் பெயர்களில் இருந்து கலந்து உருவான பெயர் ஆகும்.  

## துடுப்பாட்டத் துறை
இரச்சின் இரவீந்திரா நியூசிலாந்தின் 19-வயதிற்குட்பட்டோருக்கான 2016, 2018 உலகக்கோப்பை அணியில் விளையாடினார். பன்னாட்டுத் துடுப்பாட்ட அவை இவரை அணியின் வளர்ந்து வரும் நட்சத்திரம் எனப் பெயரிட்டது. 2018 இல், வெலிங்டன் துடுப்பாட்ட அணியில் 2018-19 காலத்தில் விளையாடத் தேர்ந்தெடுக்கப்பட்டார்.  

2021 ஏப்ரலில், இரவீந்திரா நியூசிலாந்தின் தேர்வுத் துடுப்பாட்ட அணியில் இங்கிலாந்துக்கு எதிரான தொடரில் விளையாட சேர்க்கப்பட்டார். அதன் பின்னர் 2019–21 ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடினார். 2021 ஆகத்தில், பன்னாட்டு இருபது20 அணியில் வங்காளதேசத்திற்கெதிரான போட்டிகளிலும், ஒருநாள் பன்னாட்டுத் துடுப்பாட்ட அணியில் பாக்கித்தானுக்கு எதிரான போட்டிகளிலும் விளையாடினார்.
# பிரஞ்சித் சிங்க ராய்

**பிரஞ்சித் சிங்க ராய்** (*Pranjit Singha Roy*) இந்தியாவின் திரிபுராவைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் 2013 ஆம் ஆண்டு நடைபெற்ற திரிபுரா சட்டமன்றத் தேர்தலில், கோமதி மாவட்டத்தில் உள்ள இராதாகிசோர்பூர் சட்டமன்றத் தொகுதியில் போட்டியிட்டு வெற்றி பெற்று சட்டப்பேரவை உறுப்பினர் ஆனார்.  

2016ஆம் ஆண்டில், மேற்கு வங்க சட்டமன்றத் தேர்தலில் இந்திய பொதுவுடமைக் கட்சி (மார்க்சிஸ்ட்) உடன் இந்தியத் தேசிய காங்கிரசில் இணைந்ததால் கட்சியில் ஏற்பட்ட அதிருப்தியால், அகில இந்திய திரிணாமுல் காங்கிரசில் இணைந்த இந்தியத் தேசிய காங்கிரசின் ஆறு சட்டமன்ற உறுப்பினர்களில் இவரும் ஒருவர்.  

ஆகத்து 2017-ல், அகில இந்திய திரிணாமுல் காங்கிரசிலிருந்து பாரதிய ஜனதா கட்சியில் இணைந்த ஆறு சட்டமன்ற உறுப்பினர்களில் இவரும் ஒருவர். இவர்கள் 2017ஆம் ஆண்டு நடைபெற்ற இந்தியக் குடியரசுத் தலைவர் தேர்தலில் கட்சி மாறி வாக்களித்த பின்னர் பாரதிய ஜனதா கட்சியில் இணைந்தார்.
# மதுரை காந்தி என்.எம்.ஆர்.சுப்பராமன் மகளிர் கல்லூரி


**மதுரை காந்தி என்.எம்.ஆர்.சுப்பராமன் மகளிர் கல்லூரி** (ஆங்கிலம்:Madurai Gandhi N.M.R.Subbaraman College for Women) என்பது மதுரையில் உள்ள தனியார் சுயநிதி கலை அறிவியல் மகளிர் கல்லூரியாகும். இந்திய விடுதலைப் போராட்ட வீரர் நா. ம. ரா. சுப்பராமன் பெயரில் 2010 ஆம் ஆண்டு இக்கல்லூரி தொடங்கப்பட்டு, மதுரை காமராஜர் பல்கலைக்கழகத்தின் கீழ் இயங்கிவருகிறது.  

## படிப்புகள்
இக்கல்லூரியில் உள்ள படிப்புகள்.  
- இளங்கலை ஆங்கிலம்
- இளங்கலை கணினி அறிவியல்
- இளங்கலை வணிகவியல்
- இளங்கலை கணினிப் பயன்பட்டியல்
- முதுகலை ஆங்கிலம்
- முதுகலை கணினி அறிவியல்
- முதுகலை வணிகவியம்
# அலுபொத்தவெல



<templatestyles src="Module:Infobox/styles.css"></templatestyles>  
**அலுபொத்தவெல** என்பது இலங்கையில் உள்ள ஒரு கிராமம். இது மத்திய மாகாணத்தின் மாத்தளை மாவட்டத்தில் உள்ள கடுவெலவில் உள்ள ஒரு சிறிய கிராமமாகும்.  

1896 ஆம் ஆண்டு நிலவரப்படி, இக்கிராம மக்கள் "கல் வெட்டுபவர்கள்" எனவும் கண்டி காலத்தில் மன்னருக்கு கொத்தனார்களாக இருந்தனர் எனவும் ஆர்ச்சிபால்ட் கம்பெல் தனது குறிப்புகளில் எழுதியுள்ளார். மாத்தளை மன்னன் விஜயபாலவின் ஆட்சிக் காலத்தில் யாதவர முதல் அலுபொத்தவெல வரை கால்வாய் வெட்டப்பட்டது.  

## மக்கள்தொகை
# சேர்மத்தாய் வாசன் மகளிர் கல்லூரி


**நாடார் மகாஜன சங்கம் சேர்மத்தாய் வாசன் மகளிர் கல்லூரி** சுருக்கமாக **சேர்மத்தாய் வாசன் மகளிர் கல்லூரி** (ஆங்கிலம்: N.M.S.Sermathai Vasan College for women) என்பது மதுரை அவனியாபுரத்தில் உள்ள தனியார் சுயநிதி கலை அறிவியல் மகளிர் கல்லூரியாகும். இது 1993 ஆம் ஆண்டு நாடார் மகாஜன சங்கத்தால் தோற்றுவிக்கப்பட்டது. வி. ஜி. வாசன், சேர்மத்தாய் வாசன் ஆகியோரின் நினைவாக இக்கல்லூரிக்குப் பெயர் வைக்கப்பட்டது. என்ஏஏசி தரமதிப்பீட்டில் பி மதிப்பைப் பெற்றுள்ளது.  

## படிப்புகள்
இக்கல்லூரியில் வழங்கப்படும் பட்டப் படிப்புகள்.  
### இளங்கலை
- இளங்கலை தமிழ்
- இளங்கலை ஆங்கிலம்
- இளங்கலை வரலாறு
- இளங்கலை வணிக நிர்வாகவியல்
- இளங்கலை வணிகவியல்
- இளங்கலை கணினி அறிவியல்
- இளங்கலை கணினிப் பயன்பட்டியல்
- இளங்கலை வங்கியல்
- இளங்கலை கணிதம்
- இளங்கலை இயற்பியல்
- இளங்கலை தகவல் தொழில்நுட்பம்
### முதுகலை
- முதுகலை ஆங்கிலம்
- முதுகலை கணினி அறிவியல்
- முதுகலை வணிகவியல் (கணினிப் பயன்பட்டியல்)
- முதுகலை தமிழ்
- முதுகலை கணிதம்
- முதுகலை இயற்பியல்
# உத்கல் சம்மிலானி

**உதகல் சம்மிலானி** ( *Utkal Sammilani* ) என்பது ஒரு இந்திய சமூக மற்றும் கலாச்சார அமைப்பாகும். இது ஒடிசாவில் 1903 இல் மதுசூதன் தாசு என்பவரால் நிறுவப்பட்டது. தற்போதும் தொடர்ந்து செயல்பாட்டில் இருக்கிறது.  

## வரலாறு
உத்கல் சம்மிலானி மதுசூதன் தாசு என்பவரால் நிறுவப்பட்டது. 62 "நிரந்தர உறுப்பினர்களை" உள்ளடக்கிய இதன் முதல் கூட்டம் 1903 இல் நடைபெற்றது. ஒடிசா மாநிலத்தை ஒன்றிணைக்கும் பிரச்சாரமே இந்த அமைப்பின் முதல் நோக்கமாகும்.  

1920 இல் சக்ரதர்பூரில் ஒரு மாநாடு நடத்தப்பட்டது. மகாத்மா காந்தியாலும் இந்திய தேசிய காங்கிரசாலும் முன்னெடுக்கப்பட்ட ஒத்துழையாமை இயக்கத்தில் சேர அமைப்பு முடிவு செய்தது. 2002 இல் வசந்தகுமார் பாணிகிரகி என்பவர் இதன் புதிய தலைவராகத் தேர்ந்தெடுக்கப்பட்டார்.  

2010 ஆம் ஆண்டில், உத்கல் சம்மிலானி, ஒடியாவிற்கு "செம்மொழி அந்தஸ்து" வழங்க வேண்டும் என்றும், ஒடியா மொழி பேசும் ஆனால் அவர்களின் சொந்த மாநிலத்திற்கு வெளியே வசிக்கும் மக்களின் நலன்களைப் பாதுகாக்க தகுந்த நடவடிக்கைகளை எடுக்குமாறும் இந்திய அரசைக் கேட்டுக் கொண்டது. உத்கல் சம்மிலானி ஒடிசா மாநிலத்தை அதன் நவீனகால நிலைக்கு ஒடிசாவாக மாற்றியதில் முக்கியப் பங்காற்றியது. 2010 ஆம் ஆண்டில் ஆந்திரப் பிரதேசத்தின் போலவரம் திட்டத்தை எதிர்த்தது.
# வடமேற்கு ஓநாய்


## வகைபிரித்தல்
இந்த ஓநாய் உலகின் பாலூட்டி சிற்றினங்களில் (2005) ஒன்றாக வகைப்படுத்தப்பட்டுள்ளது . 1829 ஆம் ஆண்டில் இசுகொட்லாந்திய இயற்கையியலாளர் சர் ஜான் ரிச்சர்ட்சன் என்பவரால் இந்த கிளையினங்கள் முதன்முதலில் வகைப்படுத்தப்பட்டன. அவர் அதன் புவியியல் இருப்பிடத்தைக் குறிக்கும் வகையில் அதற்கு *ஆக்ஸிடெண்டலிஸ்* என்ற பெயரைத் தேர்ந்தெடுத்தார். அதை அதன் நிறத்தால் குறிபிடுவதற்குப் பதிலாக, அது மிகவும் மாறக்கூடியதாக இருந்தது.  

## விளக்கம்
வடமேற்கு ஓநாய்கள் ஓநாய்களின் மிகப்பெரிய கிளையினங்களில் ஒன்றாகும். கனடாவின் பிரித்தானிய கொலம்பியாவில், ஐந்து வயது வந்த பெண் ஓநாய்கள் சராசரியாக 38.6 முதல் 42.5 கிலோ வரையிலும், பத்து வயதான ஆண் ஓநாய்கள் சராசரியாக 47.6 முதல் 51.7 கிலோ வரையிலும் எடைகளைக் கொண்டுள்ளன. யெல்லோஸ்டோன் தேசிய பூங்காவில், வயது வந்த பெண் ஓநாய்கள் சராசரியாக 40 கிலோ எடையிலும் வயது வந்த ஆண் ஓநாய்கள் சராசரியாக 50கிலோ வரையிலும் இருக்கின்றன. சமீபத்திய ஆய்வுகள், அமெரிக்காவின் வடமேற்கில் உள்ள ஓநாய்களின் உயரம் மற்றும் எடை விவரங்களில் மாறுபாட்டைக் கொண்டிருந்தன. இருபால் ஓநாய்களும் தோள்பட்டையிலிருந்து 75 முதல் 95 செமீ உயரம் வரை இருந்தன. இங்கு ஆண் ஓநாயின் எடை 55 முதல் 82 கிலோவாகவும், பெண் ஓநாயின் எடை 45 முதல் 60 கிலோவாகவும் பதிவாகியுள்ளது.  

இலாங்லீட், வோபர்ன், மற்றும் பார்க் ஒமேகா உள்ளிட்ட கனடிய மற்றும் பிரித்தானிய வனவிலங்குப் பூங்காக்களில் ஓநாய்கள் உள்ளன.
# கரிகாபதி நரசிம்ம ராவ்


**கரிகாபதி நரசிம்ம ராவ்** (*Garikapati Narasimha Rao*, 1958 செப்டம்பர் 14) என்பவர் தெலுங்கு இலக்கியவாதி ஆவார்.  

## வாழ்க்கைச் சுருக்கம்
மேற்கு கோதாவரி மாவட்டம் தாடேபள்ளிகூடம் அருகில் உள்ள பெண்டபாடுயை சேர்ந்த  
கரிகாபதி வெங்கட சூர்யநாராயணா மற்றும் கரிகாபதி வெங்கட ரமணா தம்பதியினருக்கு 1958 செப்டம்பர் 14 அன்று மகனாகப் பிறந்தார்.  

## படைப்புகள்
1. சாகர கோஷா
1. மன பாரதம்
1. சதாவதானம்
1. இஷ்ட தெய்வம்
1. மா அம்மா

## விருதுகள்
- லோக் நாயக் அறக்கட்டளை விருதுகள் - 2016
- ராமினேனி அறக்கட்டளை விருதுகள் - 2018
- பத்மஶ்ரீ விருது - 2022
# கரிகாபதி

**கரிகாபதி** என்பது ஒரு தெலுங்கு ஆண் இயற்பெயர் ஆகும். தெலுங்கு பாரம்பரியம் காரணமாக இது ஆண்களுக்கும் பெண்களுக்குமான ஒரு குடும்பப்பெயராகவும் இருக்கலாம்.  

## குறிப்பிடத்தக்க நபர்கள்
- கரிகாபதி நரசிம்ம ராவ் - இந்திய இலக்கியவாதி
- கரிகாபதி மோகன் ராவ் - இந்திய அரசியல்வாதி
- கரிகாபதி வரலட்சுமி - இந்திய நடிகை
- கரிகாபதி ராஜராவ் - இந்திய திரைப்பட இயக்குநர் மற்றும் தயாரிப்பாளர்
- கரிகாபதி நரஹரி சாஸ்திரி - இந்திய வேதியியலாளர்
# ஆழிமலா சிவன் கோயில்



**ஆழிமலா சிவன் கோயில்** இந்தியாவில், கேரள மாநிலத்தில் அராபியன் கடற்கரையில், திருவனந்தபுரம் மாவட்டம் விழிஞ்சியம் நகரில் உள்ள ஒரு இந்து கோயிலாகும்.  

சிவனுக்கு அர்ப்பணிக்கப்பட்ட இக்கோயிலானது கேரளாவில் உள்ள மிக உயரமான சிவனின் சிற்பத்திற்குப் புகழ் பெற்ற கோயிலாகும். இக்கோயில் தமிழ்நாடு கட்டடக்க்லைப் பாணியில் கட்டப்பட்டதாகும். ஆழிமலா சிவன் கோயில் தேவஸ்தான டிரஸ்டால் இது நிர்வகிக்கப்படுகிறது.  

## நிர்வாகம்
ஆழிமலா சிவன் கோயில் தேவஸ்தான டிரஸ்டால் இக்கோயில் நிர்வகிக்கப்படுகிறது. இந்த டிரஸ்ட் கோயில் தொடர்பான முக்கியமான முடிவுகளையும், ஆண்டு விழாவிற்கான ஏற்பாட்டினையும் செய்கிறது.  

## கட்டடக்கலை
இதன் கட்டுமானம், தமிழ்நாட்டுக் கோயில் கலை அடிப்படையாகக் கொண்டதாகும். வெளிச்சுவரிலும், கோபுரத்திலும் வண்ண மயமான பல இந்துக்கடவுளரின் சிற்பங்களான கணேசர், அய்யப்பன், விஷ்ணு, கார்த்திகேயன் மற்றும் அனுமான் போன்ற சிற்பங்கள் உள்ளன. மூலவர் சன்னதியும் பிற துணைச்சன்னதிகளும் பல ஓவியங்களையும், வேலைப்பாடுகளையும் கொண்டுள்ளது.  

## கங்காதரேசுவரர் சிற்பம்

கோயிலின் உள்ளே ஒரு உயரமான கங்காதரேசுவரர் எனப்படுகின்ற சிவனின் சிற்பம் உள்ளது. ஆழிமலாவைச் சேர்ந்த பி.எஸ்.தேவநாதன் என்ற சிற்பியால் அது வடிக்கப்பட்டது. 2014 ஏப்ரல் 2இல் ஆரம்பிக்கப்பட்ட இதன் கட்டுமானப்பணி 2020 டிசம்பர் 31இல் நிறைவுற்று, பொதுமக்கள் பார்வைக்காகத் திறந்துவைக்கப்பட்டது. இச்சிலையானது தற்போது இந்தியாவிலேயே மிக உயரமான, கேரளாவில் அதிக உயரமான சிவன் சிற்பமாகும்.  

இச்சிற்பத்தில் சிவன் நான்கு கைகளுடன் அமர்ந்த கோலத்தில் உள்ளார். பின் வலது கையில் டமரு உள்ளது. முன் வலது கை வலது தொடையின்மீது உள்ளது. பின் இடது கையில் திரிசூலம் உள்ளது. முன் இடது கை கங்கையைக் கொண்டுள்ள, ஜடாமுடிக்கு இடையே உயர்த்திய நிலையில் உள்ளது. யோகேசுவரனுக்கு தனியாக ஒரு சிறிய சன்னதி உள்ளது.  

## விழாக்கள்
மலையாள ஆண்டில் மகரம் மாதத்தில் (ஜனவரி-பிப்ரவரி)ஆண்டு விழா கொண்டாடப்படுகிறது. இங்கு கொண்டாடப்படும் மற்றொரு விழா மகா சிவராத்திரி ஆகும். செவ்வாய்க்கிழமை இக்கோயிலுக்கு உகந்த நாளாகக் கருதப்ப்டுகிறது. அந்நாளில் வெகுதொலைவிலிருந்து பக்தர்கள் இங்கு வந்துசெல்கிறார்கள்.  

## மேலும் பார்க்க
- கேரளாவின் கோவில்கள்
# சுப்பலட்சுமி லட்சுமிபதி அறிவியல் கல்லூரி


**சுப்பலட்சுமி லட்சுமிபதி அறிவியல் கல்லூரி** (ஆங்கிலம்:Subbalakshmi Lakshmipathi College of Sciences) என்பது மதுரையில் உள்ள தன்னாட்சி பெற்ற தனியார் சுயநிதி கலை அறிவியல் கல்லூரியாகும். இக்கல்லூரியின் தலைவராக ஆர். லட்சுமிபதியும் செயலாளராக எல். ராமசுப்புவும் துணைச் செயலாளராக எல். ஆதிமூலமும் உள்ளனர்.  

தினமலர் நாளிதழின் நிறுவனர் டி. வி. இராமசுப்பையரின் மகனான ஆர். லட்சுமிபதி 1989 ஆம் ஆண்டு சுப்பலட்சுமி லட்சுமிபதி அறக்கட்டளையை நிறுவினார். அந்த அறக்கட்டளையின் சார்பாக 1994 ஆம் ஆண்டு இக்கல்லூரியும் 1995 ஆம் ஆண்டு *கிருஷ்ணம்மாள் ராமசுப்பையர் பள்ளி* என்ற பள்ளியும் தொடங்கப்பட்டது. 1998 இல் சுப்பலட்சுமி லட்சுமிபதி அறிவியல் கல்லூரி ஏஐசிடிஈ அங்கீகாரத்தைப் பெற்றது. 2000 இல் என்ஏஏசி தரமதிப்பீடு பெற்றது. 2006 இல் யூ. ஜி. சியில் தன்னாட்சி அதிகாரத்தைப் பெற்றது. தென் தமிழகத்தின் தன்னாட்சி அதிகாரம் பெற்ற முதல் தனியார் சுயநிதிக் கல்லூரி என்ற பெருமையைப் பெற்றுள்ளது.  

## துறைகள்
இக்கல்லூரியில் உள்ள துறைகள்.  
- இயங்குபடத் துறை
- கணினி அறிவியல் துறை
- வணிக நிர்வாகவியல் துறை
- வணிகவியல் துறை
- பிணையத் துறை
- காட்சித் தொடர்பியல் துறை
- கடல் சமையல் மற்றும் ஓட்டல் மேலாண்மைத் துறை
- தீ மற்றும் தொழிலகப் பாதுகாப்புத் துறை
- உணவு அறிவியல் மற்றும் தயாரிப்பு மேலாண்மை
# ஆர். லட்சுமிபதி


**ஆர். லட்சுமிபதி** என்பவர் தமிழகத்தைச் சேர்ந்த இதழியலாளர் மற்றும் கல்வியாளராவார். தினமலர் நாளிதழின் வெளியீட்டாளர்  

## வாழ்க்கைக் குறிப்பு
தினமலர் நாளிதழின் நிறுவனர் டி. வி. இராமசுப்பையர் மற்றும் கிருஷ்ணம்மாள் தம்பதியினருக்கு மகனான ஆர். லட்சுமிபதி பிறந்தார். திருவனந்தபுரப் பல்கலைக்கழகத்தில் வேதியியல் துறையில் பட்டம் பெற்றார். ஐக்கிய ராஜ்ஜியத்தின் கார்டிஃப் பல்கலைக்கழகத்தில் செய்தித்தாள் மேலாண்மையில் பட்டயப்படிப்பினை முடித்தார். இவரது மனைவி எஸ். சுப்பலட்சுமி, மூத்த மகன் எல்.ராமசுப்பு, இளைய மகன் எல். ஆதிமூலம் ஆவார்கள்  

## ஊடகத்துறை
தனது தந்தைக்குப் பிறகு தினமலர் நாளிதழைத் தொடர்ந்து வெளியிட்டு வருகிறார். இந்திய செய்தித்தாள் சங்கத்தின் செயற்குழு உறுப்பினராகவும் உள்ளார்.  

## கல்வித்துறை
இவர் 1989 ஆம் ஆண்டு *சுப்பலட்சுமி லட்சுமிபதி அறக்கட்டளையை* நிறுவி அதன் சார்பாக 1994 ஆம் ஆண்டு சுப்பலட்சுமி லட்சுமிபதி அறிவியல் கல்லூரி, 1995 ஆம் ஆண்டு *கிருஷ்ணம்மாள் ராமசுப்பையர் பள்ளி*, ஆர். எல். மேலாண்மைக் கல்வி நிறுவனம் மற்றும் ஆர். எல். கப்பல்துறை அறிவியல் நிறுவனம் ஆகிய கல்வி நிறுவனங்களைத் தொடங்கினார்.
# ஆத்திரேலிய விளையாட்டுக் கட்சி


**ஆத்திரேலிய விளையாட்டுக் கட்சி** (Australian Sports Party) என்பது ஆத்திரேலியாவின் பதிவு செய்யப்பட்ட கூட்டாட்சி அரசியல் கட்சியாகும். 2013 இல் உருவாக்கப்பட்ட இது அதிகாரப்பூர்வமாக ஆகஸ்ட் 2015 இல் பதிவு நீக்கப்பட்டது "ஒவ்வொரு ஆத்திரேலியனும் விளையாட்டு மற்றும் பொழுதுபோக்கில் ஈடுபடுவதை ஒரு வலுவான சமூகத்தில் ஆரோக்கியமான மற்றும் சுவாரசியமாக வாழ்வதற்கு உதவ வேண்டும்" என்பதே இதன் நோக்கமாகும். இது 2013 ஆம் ஆண்டு ஆத்திரேலிய செனட் அவை தேர்தலில் போட்டியிட்டது. மேற்கு ஆத்திரேலியாவின் செனட்டராக வெய்ன் திரோபுலிச் தேர்ந்தெடுக்கப்பட்டார்.
# வெண்குத சோலைபாடி


**வெண்குத சோலைபாடி** (*White-vented shama*)((*காப்சிகசு நைஜர்*) என்பது ஈப்பிடிப்பான் குடும்பமான மியூசிகாபிடேவில் உள்ள ஒரு பறவை சிற்றினமாகும். இது பிலிப்பீன்சில் உள்ள பலவான், பலாபாக் மற்றும் கலாமியன் ஆகிய பகுதிகளில் மட்டுமே காணப்படும் அகணிய உயிரி. இந்த சிற்றினம் சில நேரங்களில் *கிட்டாசின்க்லா* பேரினத்தில் வைக்கப்படுகிறது. மேலும் இது செபு கருப்பு சோலைப்பாடியின் சகோதர இனமாகும்.  

வெண்குத சோலைபாடி உடல் நீளமும் உடல் முழுவதும் கரு நிறத்துடன் வாலின் வெளிப்புற விளிம்பில் நான்கு வெள்ளை இறகுகளுடன் காணப்படும். சிதைந்த மழைக்காடுகள் மற்றும் புதர்க்காடுகளில் முதன்மையாக வாழும் இந்தச் சிற்றினம் பற்றி அதிகம் அறியப்படவில்லை.
# பூச்சி அறிவியல் அருங்காட்சியகம்



**பூச்சி அறிவியல் அருங்காட்சியகம்** (*Insect Science Museum*) என்பது தைவானின் தைபேயில் Zhongzheng மாவட்டத்தில் உள்ள பூச்சிகளின் அருங்காட்சியகம் ஆகும். இந்த அருங்காட்சியகம் செங் குங் மூத்த உயர்நிலைப் பள்ளியில் அமைந்துள்ளது. ஆசியாவிலேயே மிகப்பெரிய பூச்சி அறிவியல் அருங்காட்சியகங்களில் இதுவும் ஒன்றாகும்.  

## வரலாறு
பூச்சி அறிவியல் அருங்காட்சியகம் 1968-ல் கட்டப்பட்டது 1971-ல் பொதுமக்களுக்குத் திறக்கப்பட்டது.  

## கண்காட்சிகள்
பூச்சி அறிவியல் அருங்காட்சியகத்தில் பூச்சிகளின் மாதிரிகள் பூச்சிகளின் பல்வேறு சேகரிப்புகள் காட்சிப்படுத்தப்பட்டுள்ளது. மொத்தத்தில், அருங்காட்சியகத்தில் சுமார் 750 பெட்டிகள் மற்றும் கிட்டத்தட்ட 40,000 மாதிரிகள் காட்சிக்கு வைக்கப்பட்டுள்ளன.  

## போக்குவரத்து
தைபே மெற்றோவின் ஷாண்டாவோ கோயில் நிலையத்திலிருந்து தெற்கே நடந்து செல்லும் தூரத்தில் இந்த அருங்காட்சியகம் உள்ளது.  

-
# நீலத்தலைப் பூங்குருவி


**நீலத்தலைப் பூங்குருவி** (*Monticola cinclorhyncha*) என்பது மஸ்சிகாபிடே குடும்பத்தைச் சேர்ந்த ஒரு பறவை சிற்றினமாகும்.  

## விளக்கம்

ஆண் பறவையின் தலை, கன்னம், தொண்டை ஆகியவை நீல நிறத்தில் இருக்கும். எஞ்சிய உடலின் மேற்பகுதி நீலமும் கறுப்புங் கலந்து காட்சியளிக்கும். பிட்டமும் அடிப்பகுதியும் நல்ல செம்பழுப்பு நிறத்தில் இருக்கும். இறக்கையில் ஒரு வெள்ளைத் திட்டு காணப்படும். இது பறக்கும் போது தெரியும். பெண் பறவையின் உடலின் மேற்பகுதி வெளிர் மஞ்சளாக ஆலிவ் நிறங் கலந்து காணப்படும். தலையின் பக்கங்கள் பழுப்பாக இறக்கைகள் மங்கிய கருப்பு நிறக்கோடுகளோடு காட்சியளிக்கும். கன்னமும் தொண்டையும் செம்மஞ்சள் தோய்ந்த வெண்மையாக இருக்கும். மார்பும் வயிறும் வெண்மையாகச் செதில்கள் போன்ற பழுப்புநிறக் கறைகளை கொண்டிருக்கும். இது ஆப்கானித்தானின் சில பகுதிகளிலும், பாக்கித்தானிலிருந்து அருணாச்சலப் பிரதேசம் வரையிலான இமயமலைப் பகுதிகளிலும் கோடைகாலத்தில் செல்கிறது. கோடையில் இது பைன் காடுகள் மற்றும் மலைச் சரிவுகளில் காணப்படுகிறது. குளிர்காலத்தில் இது அடர்ந்த காடுகளில் காணப்படும்.
# சக்கம்குளங்கரை சிவன் கோயில்



**சக்கம்குளங்கரை சிவன் கோயில்** இந்தியாவின் கேரள மாநிலத்தில் எர்ணாகுளம் மாவட்டத்தில் உள்ள திருப்புனித்துராவில் உள்ள, சிவன் மற்றும் தேவி பார்வதிக்கு அர்ப்பணிக்கப்பட்ட ஒரு பழமையான இந்துக் கோயிலாகும் .  

சக்கம்குளங்கரை கோயில் சிவபெருமானுக்கு அர்ப்பணிக்கப்பட்டுள்ளது, இருப்பினும் நவக்கிரகங்கள் உள்ள காரணத்தினால் அக்கோயில் புகழ்பெற்றதாகும். இக்கோயிலின் சிவபெருமான் சுயம்புமூர்த்தியாக உள்ளார். ஆரம்பத்தில் தன்னுடைய உக்கிரம் காரணமாக அம்மூர்த்தி "மிருத்யுஞ்சய" வடிவில் இருந்ததாகக் கூறுவர். மேற்கு நோக்கியுள்ள இம்மூர்த்தி எட்டு கைகளுடன், பல்வேறு கூறுகளைக் கொண்டுள்ளது. பண்டைய கேரளா மற்றும் கொச்சி இராச்சியத்தின் தலைநகரில் உள்ள பிராமணர் குடியிருப்புகளில் திருப்புனித்துரா ஒன்றாகும். இக்கோயிலானது கேரள-திராவிட கட்டிடக்கலை பாணியில் உருவாக்கப்பட்டதாகும். இந்தக் கோயில் 1000 ஆண்டுகளுக்கும் மேலானதாகும். பரசுராமர், சிவபெருமானின் சிலையை நிறுவியதாக நாட்டுப்புறக் கதைகள் உள்ளன. மகாவிஷ்ணுவின் ஆறாவது அவதாரமாகக் கருதப்படுபவர் பரசுராமர் ஆவார். இந்தக் கோயில் கேரளாவில் உள்ள புகழ்பெற்ற 108 சிவன் கோயில்களில் ஒன்று என்ற பெருமையுடையதாகும். இந்தக் கோயிலைப் பற்றிய பற்றிய குறிப்புகள் (*ஆதம்பள்ளி* ) 108 சிவாலய சோத்திரத்தில் காணப்படுகின்றன.  

## கோயில் அமைப்பு
இக்கோயில் திருப்புனித்துரா<nowiki/>வில் உள்ள பூர்ணத்ரயீச கோயிலின் வடக்கில் உள்ளது. கொச்சி இராச்சியத்தின் முக்கிய கோயில்களில் இக்கோயிலும் ஒன்றாகும். கருவறையில் சிவபெருமான் உள்ளார். அவருக்குப் பின்புறத்தில் பார்வதிதேவி உள்ளார். கோயிலின் கருவறை மேற்கு நோக்கி உள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் இக்குளம் கட்டப்பட்டது.  

## சிவராத்திரி விழா
இக்கோயிலில் ஒவ்வொரு வருடமும் மலையாள மாதமான கும்பத்தில் (பிப்ரவரி - மார்ச்) 7 நாட்கள் சிவராத்திரி விழா கொண்டாடப்படுகிறது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
# மொருகா ஆறு


**மொருகா ஆறு** (*Moruka River*) என்பது வடக்கு கயானாவின் பரிமா-வைனி பகுதியில் உள்ள ஒரு ஆறு ஆகும்.  

இந்த ஆற்றின் முகத்துவாரம் அட்லாண்டிக் பெருங்கடலில் கலக்கிறது. கடற்கரையில் சதுப்புநிலக் காடுகள் அமைந்துள்ளன. மேற்கு நோக்கி நகரும் போது சதுப்பு நிலமான சவன்னா ஈரநிலங்களாக மாறுகின்றது. மொருகா ஆற்றின் நீர்மட்டம் பருவத்தைப் பொறுத்து வியத்தகு முறையில் மாறுபடுகிறது.  

## குடியிருப்புப் பகுதிகள்
சுமார் 5300 ஆண்டுகளுக்கு முன்பு, மொருகா ஆற்றில் உள்ள வாராவ் மக்கள் கரீபியன் தீவுகளுக்குப் பயணிக்கக்கூடிய வகையில், தோண்டப்பட்ட ஒரு நீர்வழிப் பாதையை உருவாக்கினர்.  

டச்சுக்காரர்கள் தங்கள் ஆக்கிரமிப்பு காலத்தில் மொருகா ஆற்றின் புறப்பகுதிகளைப் பராமரித்தனர்.  

ஆற்றங்கரையில் உள்ள குடியிருப்புகளில் சாண்டா ரோசா, கம்வட்டா மற்றும் அசகாட்டா ஆகியவை அடங்கும்.  

-
# எரிகாவோ


**எரிகாவோ** (*Erigavo*), **எரிகாபோ** என்றும் உச்சரிக்கப்படும் இது சோமாலிலாந்தின் சனாக் பிராந்தியத்தின் தலைநகரமும் மிகப்பெரிய நகரமுமாகும்.  

## வரலாறு
எரிகாவோ குடியேற்றம் பல நூற்றாண்டுகள் பழமையானது. சுற்றியுள்ள பகுதி மதிகன் குலத்தால் கட்டமைக்கப்பட்டதாகக் கூறப்படுகிறது. நவீன எரிகாவோ அப்ர் யூனிசின் மூசா இசுமாயில் துணை குலத்தால் நாடோடிகள் மற்றும் வணிகர்கள் கடந்து செல்வதற்கான வீட்டுக் கிணற்றாக நிறுவப்பட்டது. பொதுப் பகுதி அதன் பல வரலாற்று கல்லறைகளுக்கு பெயர் பெற்றது. அங்கு பல்வேறு சோமாலிய குல தேசபக்தர்கள் புதைக்கப்பட்டுள்ளனர்.  

## நிலவியல்
நகரத்தின் வடக்கே 10 கிலோமீட்டர் அல்லது 6.2 மைல் தொலைவில், ஏடன் வளைகுடாவைக் கண்டும் காணாத மலைப்பாதையின் விளிம்பில் ஓடும் ஜூனிபர் காடுகளின் எச்சங்கள் உள்ளன. கடல் மட்டத்திலிருந்து ஏறக்குறைய 2,000 மீட்டர் அல்லது 6,560 மீட்டர் உயரத்தில் இந்த மலைப்பாதை உள்ளது. எரிகாவோவில் இருந்து சாலை கடற்கரைக்கு கீழே செல்கிறது. 2 கிமீ அல்லது மேற்கில் 1.2 மீ தொலைவில், இது சோமாலிலாந்தின் மிக உயரமான இடமான சிம்பிரிசில் மேல் எழுகிறது. ஒரு பிரபலமான உள்ளூர் ஈர்ப்பு, உச்சிமாநாடு கடல் மட்டத்திலிருந்து சுமார் 2,470 மீட்டர் அல்லது 8,100 மீட்டர் உயரத்தில் அமைந்துள்ளது. எரிகாவோவிலிருந்து தால்லோ மலைக்கு ஒரு சாலை செல்கிறது. மலையின் உச்சியில், அருகில் அமைந்துள்ள பழங்கால நகரத்தையும் கூடுதலாக கடலையும் காணலாம்.  

## விலங்குகள்
எரிகாவோ பல விலங்கு மற்றும் தாவர இனங்களின் தாயகமாகவும் உள்ளது. இப்பகுதியை பூர்வீகமாகக் கொண்ட வனவிலங்குகளில் சிவிங்கி மான், வரிக் கழுதைப்புலி , புள்ளிக் கழுதைப்புலி, கோடிட்ட கழுதைப்புலி, கருப்பு முதுகு நரி, ஆப்பிரிக்க தங்க ஓநாய், தேன் வளைக்கரடி மற்றும் சோமாலி தீக்கோழி ஆகியவை அடங்கும்.
# பி. இராமச்சந்திர ரெட்டி



**பி. இராமச்சந்திர ரெட்டி** (24 நவம்பர் 1894 - 3 மார்ச் 1973) என்பவர் நீதிக்கட்சியின் முன்னாள் தலைவர் மற்றும் சுதந்திரக் கட்சியின் நிறுவனர்களில் ஒருவராவார். 1930 முதல் 1937 வரை தமிழ்நாடு சட்ட மேலவை தலைவராகப் பணியாற்றினார். இராமச்சந்திர ரெட்டி இந்திய தேசிய காங்கிரஸ் அரசியல்வாதி பெசவாடா கோபால ரெட்டியின் உறவினர் ஆவார். இவர் 19 மார்ச் 1973 அன்று இறந்தார்  

## ஆரம்ப கால வாழ்க்கை
இராமச்சந்திர ரெட்டி 1894 ஆம் ஆண்டு நவம்பர் 24 ஆம் நாள் சென்னை மாகாணத்தில் உள்ள புச்சிரெட்டிபாலத்தில் ஸ்ரீ சுப்பா ரெட்டி & கமலா (தோட்லா) ஆகியோருக்கு மகனாகப் பிறந்தார். 1919 இல் சென்னைப் பல்கலைக்கழகத்தில் பட்டம் பெற்று அரசியலில் நுழைந்து நெல்லூர் மாவட்டக் கல்விக் குழுவின் தலைவராகச் சிறிது காலம் பணியாற்றினார். 1929 இல், அவர் மாவட்ட வாரியத்தின் தலைவராக தேர்ந்தெடுக்கப்பட்டார்.  

## திருமணம்
அவர் தொட்லா சீதாவைத் திருமணம் செய்து ஒரு ஆண் குழந்தையைப் பெற்றார். அக்குழந்தைக்கு அவரது தந்தை சுப்பா ரெட்டியின் பெயரிடப்பட்டது. முதல் மனைவி சீதா பிரசவத்திற்குப் பின் இறந்ததால் அவர் தனது ஒன்றுவிட்ட சகோதரி டோட்லா புஜ்ஜம்மாவை மணந்தார், அவர்களுக்கு 10 குழந்தைகள், 5 மகன்கள் மற்றும் 5 மகள்கள் பிறந்தனர்.  

## சட்ட சபையில்
இவர் இளம் வயதிலேயே நீதிக்கட்சியில் சேர்ந்து 1923 தேர்தலில் வெற்றி பெற்றார். தொடர்ந்து 1926, 1930 மற்றும் 1934 தேர்தல்களிலும் வெற்றி பெற்றார். நான்கு வருட இடைவெளிக்குப் பிறகு ஜஸ்டிஸ் கட்சி மாகாண ஆட்சியைக் கைப்பற்றியபோது, இவர் கவுன்சிலின் தலைவராக தேர்ந்தெடுக்கப்பட்டது. அவர் 6 நவம்பர் 1930 முதல் மார்ச் 1937 வரை மெட்ராஸ் மேலவையின் தலைவராகத் தேர்ந்தெடுக்கப்பட்டார். இவர் 1937 தேர்தலில் தோல்வியடைந்ததைத் தொடர்ந்து சபாநாயகர் பதவியை ராஜினாமா செய்தார்.  

பெரியார் தனது அரசியல் கட்சியை திராவிடர் கழகமாக மாற்றியபோது அவருடன் கருத்து வேறுபாடு கொண்டார். 1944 இல் நீதிக்கட்சி பிளவுபட்டவுடன் அதன் தலைவராகத் தேர்ந்தெடுக்கப்பட்டார். இவர் இறுதியாக 1952 இல் கட்சியை விட்டு வெளியேறினார்  

1952 இல், இவர் முதல் மக்களவைத் தேர்தலில் நெல்லூரில் இருந்து சுயேச்சையாகப் போட்டியிட்டு வெற்றி பெற்றார். 1952 முதல் 1957 வரை மக்களவை உறுப்பினராகப் பணியாற்றினார்.  

## சுதந்திர கட்சி
ஜூன் 4, 1959 இல், சி. ராஜகோபாலாச்சாரி & என்.ஜி. ரங்கா மற்றும் பிற மூத்த அரசியல்வாதிகளுடன் இவர் சுதந்திரக் கட்சியைத் தொடங்கினார். 1991 ஆம் ஆண்டு அதன் தாராளமயமாக்கல் கொள்கையைத் தொடங்கியபோது, அதன் சித்தாந்தம் நவீன இந்தியாவால் இறுதியாக ஏற்றுக்கொள்ளப்பட்டது.
# வார்ப்புரு:இந்தியாவில் அதிகாரப்பூர்வ நிலை கொண்ட மொழிகள்

| - | } |
| --- | --- |
|-  
! | இந்திய அரசியலமைப்பு  
ரீதியாக அங்கீகரிக்கப்பட்ட  
மொழிகள்  
|-  
! | பற்றிய தொடரின் ஒரு பகுதி  
|-  
| | -  
! | இந்திய குடியரசின் 22  
அதிகாரப்பூர்வ மொழிகள்  
|-  
| |  
<templatestyles src="Hlist/styles.css"/><div>  
- [[அசாமிய மொழி|அசாமியம்
- இந்தி
- உருது

- ஒடியா
- கசுமீரியம்
- கன்னடம்

- குசராத்தியம்
- கொங்கணியம்

- சந்தாளியம்
- சமசுகிருதம்
- சிந்தி

- தமிழ்
- தெலுங்கு
- தோக்ரியம்

- நேபாளியம்
- பஞ்சாபியம்

- போடோயம்
- மராத்தி

- மலையாளம்
- மேதி (மணிப்புரியம்)

- மைதிலி
- வங்காளம்
</div>  
|-  
! | தொடர்புடையவை  
|-  
| |  
<templatestyles src="Hlist/styles.css"/><div>  
- இந்திய அரசியலமைப்பிலுள்ள
எட்டாவது பட்டியல்  

- அலுவல் மொழிகளுக்கான ஆணையம்

- இந்தியாவின் செம்மொழிகள்

- இந்தியாவில் தாய்மொழியைப்
பேசுவோரின்  
எண்ணிக்கையின் பட்டியல்  
</div>  
|-  
! |  
<templatestyles src="Hlist/styles.css"/><div>  
- 

- 

- 

- 
</div>  
|}<noinclude>  

</noinclude>
# தோகத் மாகாணம்

**தோகத் மாகாணம்** (*Tokat Province*) , துருக்கி நாட்டின் வடக்கில் கருங்கடல் பிராந்தியத்தில் அமைந்துள்ளது. தேசியத் தலைநகரம் அங்காராவிலிருந்து 442 கிலோ மீட்டர் தொலைவில் இதன் தலைநகரம் **தோகத்** நகரம் உள்ளது. ஆகும். இது 12 மாவட்டங்களைக் கொண்டது. இம்மாகாணம் 10,042&nbsp;km<sup>2</sup>, பரப்பளவும், 2022ல் 5,96,454 மக்கள் தொகையும் கொண்டது..  

## அமைவிடம்
இதன் வடமேற்கில் அமஸ்ய மாகாணம், தென்மேற்கில் யோஸ்கட் மாகாணம், தென்கிழக்கில் சிவாஸ் மாகாணம் மற்றும் வடகிழக்கில் ஒர்து மாகாணம் அமைந்துள்ளது.  
## மாவட்டங்கள்

துருக்கியின் தோகத் மாகாணத்தின் 12 மாவட்டங்கள்  

## பொருளாதாரம்
வேளாண்மை மற்றும் கால்நடை வளர்த்தல் இம்மாகாணத்தின் முக்கியத் தொழில்கள்.  

## தட்ப வெப்பம்
| 23.0 |  |
| --- | --- |
| Resource: Turkish State Meteorological Service | } |

## படக்காட்சிகள்
# பிரபாகர் கோன்கர்



**பிரபாகர் பாண்டுரங் கோன்கர்** (*Prabhakar Pandurang Gaonkar*) (4 ஏப்ரல் 1964 - 14 செப்டம்பர் 2012) கோவாவைச் சேர்ந்த இந்திய அரசியல்வாதி ஆவார். இவர் கோவா சட்டமன்றத்தின் முன்னாள் உறுப்பினராக இருந்தார், 1999 முதல் 2002 வரை சாங்க்யும் சட்டமன்றத் தொகுதியை பிரதிநிதித்துவப்படுத்தினார். இவர் பாரதிய ஜனதா கட்சியின் உறுப்பினராக இருந்தார்.  

## தொடக்க கால மற்றும் தனிப்பட்ட வாழ்க்கை
பிரபாகர் பாண்டுரங் கோன்கர் கோவாவில் உள்ள சாங்க்யுமில் பிறந்தார். இவர் தனது உயர்நிலைப் பள்ளி இறுதிப்படிப்பினை முடித்தார். இவர் சுனந்தா கோன்கரை மணந்தார், இத்தம்பதியருக்கு ஒரு மகன் மற்றும் மகள் இருந்தனர்.  

## தொழில் வாழ்க்கை
1999 ஆம் ஆண்டு கோவா சட்டப் பேரவைத் தேர்தலில் சாங்க்யும் சட்டமன்றத் தொகுதியில் பாரதிய ஜனதா கட்சி சார்பில் கோன்கர் போட்டியிட்டு வெற்றி பெற்றார். இந்திய தேசிய காங்கிரசு வேட்பாளர் சத்யவான் பத்ரு தேசாயை 787 வாக்குகள் வித்தியாசத்தில் தோற்கடித்தார்.  

## இறப்பு
சிரோடாவில் உள்ள காமாக்சி ஆயுர்வேத கல்லூரி மற்றும் மருத்துவமனையில் சில நாட்கள் கோன்கர் சிகிச்சை பெற்று வந்தார். 14 செப்டம்பர் 2012 அன்று, கோன்கர் ஒரு சிறிய நோயால் இறந்தார். இதையடுத்து அவரது இறுதிச் சடங்குகள் மறுநாள் நடைபெற்றது.  

### எதிர்வினைகள்
இவரது மரணத்திற்கு கோவா முதல்வர் மனோகர் பாரிக்கர் இரங்கல் தெரிவித்ததுடன், கரும்பு விவசாயிகள் மற்றும் சலாலிம் அணை காரணமாக இடம்பெயர்ந்த குடும்பங்கள் உட்பட பல பிரச்சினைகளை கோன்கர் எழுப்பியதாகக் கூறினார்.
# அஜய் பூபதி



**அஜய் பூபதி ராஜு** (*Ajay BhupathiRaju*) (பிறப்பு; அஜய் நரசிம்ம நாக பூபதி ராஜு) ஒரு இந்தியத் திரைப்பட இயக்குநர் ஆவார். இவர் முக்கியமாக தெலுங்குத் திரைப்படங்களில் பணியாற்றுகிறார். இவர் இயக்குநராக அறிமுகமான *ஆர்எக்ஸ் 100* என்ற திரைப்படம் நல்ல வரவேற்பைப் பெற்றது. இப்படம் இந்தியிலும் மறு ஆக்கம் செய்யப்பட்டது. 2019 இல் சிறந்த அறிமுக இயக்குனருக்கான (தெலுங்கு) தென்னிந்திய சர்வதேசத் திரைப்பட விருதைப் பெற்றார்.  
மகாசமுத்திரம் (2021) என்ற இவரது இரண்டாவது படத்தில் சர்வானந்த், சித்தார்த், அதிதி ராவ் ஹைதாரி மற்றும் அனு இம்மானுவேல் ஆகியோர் நடித்திருந்தனர்.  

## ஆரம்ப கால வாழ்க்கை
அஜய் பூபதி ராஜுவின் தந்தை பூபதி ராமராஜு வேகேசனா ஆந்திராவின் ஆத்ரேயபுரத்தில் ஒரு விவசாயியாக இருந்தார். தனது கல்விக்குப் பிறகு, தெலுங்குத் திரையுலகில் இயக்குநராகப் பணியாற்ற ஐதராபாத்து சென்றார்.  

2023 ஆம் ஆண்டில், இவரது இயக்கத்தில் "மங்கலவாரம்" என்ற திரைப்படம் வெளியாக உள்ளது.  

## சொந்த வாழ்க்கை
இவர் தனது நீண்ட நாள் காதலியான சிரிஷா என்பவரை 25 ஆகஸ்ட் 2018 அன்று திருமணம் செய்து கொண்டார்.